התמרון הקרקעי בלבנון במלחמת חרבות ברזל

[ממוזער|לוחמי [גדוד 101 של חטיבת הצנחנים במהלך התמרון בכפר אל-עדייסה, אוקטובר 2024]]
**התמרון הקרקעי בלבנון במלחמת חרבות ברזל** היה תמרון צבאי קרקעי ופלישה לשטח מדינת לבנון במסגרת זירת לבנון במלחמת חרבות ברזל, שהחל ב-30 בספטמבר 2024, לראשונה מאז מלחמת לבנון השנייה. התמרון הוגדר על ידי דובר צה"ל כ"ממוקד ומתוחם" במטרה לפגוע בתשתית ההתקפית של חזבאללה לאורך הגבול ולאפשר את חזרת תושבי הצפון לבתיהם.

התמרון נמשך 57 ימים, עד 27 בנובמבר בו נחתם הסכם ישראל–לבנון 2024, אולם על פי ההסכם כוחות צה"ל נשארו בתוך שטח לבנון למשך 60 יום נוספים. במהלך התמרון כוחות צה"ל פעלו בכל קו הכפרים הסמוכים לגבול, טיהרו אותם מתשתיות צבאיות של חזבאללה, הרגו את המחבלים ששהו במקום, החרימו אמצעי לחימה והשמידו מבנים ששימשו את הארגון. כוחות צה"ל שהשתתפו בתמרון כללו 4 אוגדות, שהן אוגדה 98, אוגדה 36, אוגדה 91 ואוגדה 146, כאשר תחת כל אוגדה עברו חטיבות רבות, וכל אוגדה פעלה במרחבים מעט שונים. כך למשל תחת אוגדה 98 פעלו 3 חטיבות שיחד פעלו בשישה מרחבים, ותחת אוגדה 91 עברו 8 חטיבות והיא פעלה ב-10 מרחבים.

## רקע
ממוזער|דיווח בעיתון "ישראל היום" אודות אפשרויות התגובה של ישראל בלבנון לקראת הכניסה הקרקעית

ב-7 באוקטובר 2023 יצאו מספר ארגוני טרור מרצועת עזה, בהובלת גדודי עז א-דין אלקסאם של חמאס, למתקפת פתע על ישראל שכללה מעשי טבח המוני ופשעים נגד האנושות, שבה נרצחו  ישראלים ואזרחים זרים. בתגובה פתחה ישראל במלחמת חרבות ברזל. כבר למחרת הצטרף ארגון הטרור חזבאללה למערכה והחל בירי תלול-מסלול על ישראל מלבנון, על מנת לרתק כוחות גדולים של צה"ל לצפון, ולהפעיל לחץ על ישראל לסיום המערכה על ידי עקירת עשרות אלפי תושבי קו העימות מבתיהם.

ב-26 באוקטובר החל צה"ל בתמרון קרקעי ברצועת עזה והמלחמה שם נמשכה בעצימות גבוהה עד מאי 2024, ובמהלכה חזית עזה הוגדרה כ"חזית העיקרית" ושאר החזיתות כחזיתות משניות. בתקופה זו התאפיינה הלחימה בצפון בעימות נמוך עצימות כאשר חזבאללה משגר טילי נ"ט, רקטות ארטילריות וכטב"מים מתאבדים על יישובי הצפון וצה"ל מגיב בתקיפות נקודתיות נגד חוליות שיגור, תקיפות שטח ארטילריות ותקיפות אוויריות על דרום לבנון. מאוקטובר 2023 ועד אוגוסט 2024 נהרגו למעלה מ-400 פעילי חזבאללה ועוד כמה עשרות פעילי טרור מארגונים שונים, בעיקר חמאס בלבנון. מנגד, ישראל איבדה 21 חיילים בלחימה ונרצחו 23 אזרחים מירי חזבאללה, כאשר המקרה הבולט ביותר היה פגיעת הרקטה במג'דל שמס שבו נרצחו 12 ילדים, דבר שהוביל לההתנקשות בפואד שוכר.

עד ספטמבר 2024 נמנעה ישראל מלהיכנס באופן גלוי ורשמי קרקעית ללבנון, והסתפקה בתקיפות אוויריות בעצימות נמוכה כתגובה לתקיפות חזבאללה. ב-17 בספטמבר הגדיר הקבינט המדיני-ביטחוני את השבת תושבי הצפון לבתיהם כאחד מיעדי המלחמה הרשמיים. באותו יום פתחה ישראל במבצע סייבר שכלל פיצוץ אלפי ביפרים ומכשירי קשר של חזבאללה, ופצע אלפי פעילים וקצינים בארגון. ב-19 בספטמבר 2024 הכריז צה"ל על מבצע חיצי הצפון, שהחל בהפצצות חיל האוויר הישראלי. בהפצצות סוכלה כמעט כל צמרת חזבאללה, כולל מזכ"ל חזבאללה חסן נסראללה, והותקפו אלפי מחסני אמל"ח ומשגרים של חזבאללה. לצד כל אלו החלו הכנות רבות, צבאיות ודיפלומטיות, לכניסה קרקעית לדרום לבנון.

## הכנות לתמרון הקרקעי
במהלך חודש ספטמבר 2024 החלה ישראל להיערך לתמרון קרקעי בדרום לבנון, על ידי הסטת כוחות מהחזית הדרומית וגיוס מילואים. קדמו לתמרון עשרות מבצעים חשאיים של צה"ל בלבנון באותה השנה. ב-18 בספטמבר, יום לאחר הוספת מטרת המלחמה הצפונית והתפוצצות זימוניות חזבאללה, העביר צה"ל את אוגדה 98 מעזה לחזית הצפונית, סימן שכבר העיד על התגברות הלחימה בצפון. ב-27 בספטמבר גויסו שתי חטיבות מילואים, חטיבת עציוני וחטיבת אלון, וכן מספר גדודי מילואים נוספים, לטובת הכנה לכניסה קרקעית לדרום לבנון.

ב-29 בספטמבר 2024 פורסם ברשת ABC כי ייתכן שכבר החלו "תנועות חוצות-גבול" של צה"ל לתוך שטח לבנון, במטרה להוציא מכלל שימוש עמדות חזבאללה, לקראת תמרון רחב יותר. יום לאחר מכן, ב-30 בספטמבר, התפרסם דיווח בעיתון וול סטריט ג'ורנל כי במהלך מספר חודשים כוחות מיוחדים של צה"ל ערכו פשיטות קטנות וממוקדות בדרום לבנון, כדי לאסוף מודיעין ולהתכונן לאפשרות של תמרון קרקעי, כולל כניסה למנהרות של חזבאללה סמוך לגבול עם ישראל. על פי הדיווח בעיתון, ארצות הברית הפעילה לחץ כבד על ישראל כדי שלא תבצע תמרון גדול, אך גם בממשל האמריקני הבינו שאין מנוס מכניסה קרקעית ללבנון.

ב-30 בספטמבר פורסם בוושינגטון פוסט כי ישראל עדכנה את ארצות הברית שבכוונתה לבצע תמרון קרקעי בלבנון, שהיקפו יהיה קטן מהיקף התמרון במלחמת לבנון השנייה, והוא יתמקד בטיהור תשתיות טרור לאורך הגבול כדי להסיר את האיום על יישובי הגבול הישראליים. באותו הערב כוחות צבא לבנון ויוניפי"ל נסוגו מגבול ישראל-לבנון צפונה למרחק 5 ק"מ מהגבול, וצה"ל הכריז כי היישובים מטולה, משגב עם וכפר גלעדי הם שטח צבאי סגור.

### חשיפת "התוכנית לכיבוש הגליל"

ב-1 באוקטובר 2024, פחות מיממה לאחר הפתיחה הרשמית של התמרון הקרקעי בלבנון, חשף דובר צה"ל כי במהלך החודשים שקדמו לתמרון הקרקעי בוצעו עשרות מבצעים חשאיים של צה"ל שהכינו את הקרקע לתמרון, חלקם הגיעו לעומק של 5–10 ק"מ בתוך שטח לבנון, במטרה לאתר ולהשמיד את יכולות חזבאללה במקום. הפעולות כוונו נגד תשתיות של כוח רדואן, כולל רשת מנהרות תת-קרקעיות מלאות באמצעי לחימה, שיועדו לשמש את חזבאללה בעת הפלישה לישראל. בפשיטות הקומנדו נוטרלו מנהרות רבות ונלקחו ללמידה מפות, מסמכים ואמל"ח רב שכלל נשק קל, רובי צלפים, רקטות RPG, טילי נ"ט, מוקשים ומטעני חבלה. אמל"ח רב נוסף הושמד בשטח.

עוד חשף דו"צ תיעודים של "תוכנית לכיבוש הגליל", שאליה נערך חזבאללה במשך 15 שנים, שכללה מתחמי תת-קרקע שפעילי חזבאללה הכינו במשך השנים, תוך חימושם בכלי נשק רבים, על מנת להוציא מתקפת פתע על יישובי הצפון בדומה למתקפת הפתע שהוציא חמאס ב-7 באוקטובר 2023, וכן מפות שיועדו לחלוקה לפעילי חזבאללה לשם מטרה זו. ב-14 באוקטובר חשף צה"ל מנהרה באורך כ-800 מטרים בלב שכונה אזרחית בדרום לבנון, שאובזרה באמצעי לחימה רבים כולל טילי מסוקים, פגזים ואופנועים, ואמצעי שהייה לזמן ממושך, כחלק מהתוכנית לכיבוש הגליל.

## השלב הראשון של התמרון הקרקעי
החודש הראשון של התמרון הקרקעי בלבנון, שהחל בלילה שבין 30 בספטמבר ל-1 באוקטובר, התאפיין במספר מועט של קרבות פנים אל פנים מול מחבלי חזבאללה באופן ניכר לעומת התמרון ברצועת עזה בתחילת המלחמה. על פי דיווחים רבים, רוב מחבלי חזבאללה ברחו מכפרי דרום לבנון טרם הגעת כוחות צה"ל לשם. קרבות משמעותיים בשלב זה היו קרב ראמיה, קרב עייתא א-שעב, קרב אל-עדייסה וקרב כפר כילא.

כבר כעבור כשבוע וחצי מתחילת התמרון צה"ל איפשר כניסת כתבים צבאיים ישראלים לחלק מהכפרים בדרום לבנון. דובר צה"ל תא"ל דניאל הגרי נכנס לדרום לבנון והוציא סרטוני הסברה, וכן הרמטכ"ל רא"ל הרצי הלוי וראש השב"כ רונן בר קיימו הערכת מצב משותפת בדרום לבנון עם מפקד פיקוד הצפון.

כחודש מתחילת התמרון פורסם בעיתון הסעודי א-שרק אל-אווסט כי צה"ל השמיד כ-29 כפרים ועיירות סמוכות-גבול לאורך רצועה של 120 קילומטרים בדרום לבנון, מא-נאקורה שבדרום מערב המדינה ועד שבעא בדרום מזרחה. לפי הדיווח, סה"כ נהרסו כ-25 אלף יח"ד.

### שבוע ראשון לתמרון (30 בספטמבר – 7 באוקטובר)

#### 30 בספטמבר
ב-30 בספטמבר 2024 בשעות הערב החל ירי ארטילרי מסיבי לעבר דרום לבנון של חיל התותחנים וחיל השריון הישראלי. סביב השעה 22:00 פורסם כי מחלקת המדינה של ארצות הברית הודיעה שצה"ל יחל בקרוב את התמרון הקרקעי בלבנון. בשעה 1:50 אישר דובר צה"ל שמתחיל התמרון קרקעי.

#### 1 באוקטובר
[ממוזער|250 פיקסלים|[דובר צה"ל, תא"ל דניאל הגרי, יחד עם לוחמי חטיבה 228 במהלך התמרון הקרקעי בלבנון, 10 באוקטובר 2024]]
לאורך שעות הלילה שבין 30 בספטמבר ל-1 באוקטובר החלה כניסת כוחות של אוגדה 98, הכוללת את לוחמי חטיבת עוז, הצנחנים וחטיבה 7, בחסות תקיפות ריכוך מסיביות שנמשכו לאורך כל הלילה מצד חיל האוויר ותותחנים. דובר צה"ל בערבית הודיע לתושבי 25 כפרים בדרום לבנון הסמוכים לקו העימות כי עליהם להתפנות מבתיהם למען שמירה על חייהם.

במהלך הבוקר צה"ל התחיל לתפוס שטחים בדרום לבנון ולהילחם במחבלי חזבאללה במרחבי דרום לבנון שצמודים לגבול.

דובר צה"ל הודיע כי בהכוונת מידע מודיעיני של אגף המודיעין, כוחות צה"ל בהובלת פיקוד הצפון ויחידות מיוחדות נכנסו ללב מתחמי הלחימה שחזבאללה נטש בדרום לבנון, והשמידו תשתיות טרור מעל ומתחת לפני הקרקע. תשתיות טרור אותרו בכפרים כפר כילא, עייתא א-שעב, מיס אל-ג'בל, ועוד.

בכפר כילא הלוחמים פשטו על אחד הבתים וחשפו בחדר הילדים פיר שמוביל למנהרה באורך של כ-100 מטרים שנחצבה בסלע. במרחב נורית, הסמוך לעייתא א-שעב, כוחות צה"ל נוספים השמידו תשתיות של חזבאללה, כולל מנהרה תת-קרקעית שהיו בה מחסן אמצעי לחימה, חדר פיקוד, וחדרי התארגנות ושהייה למחבלי חזבאללה. בסיום המבצע במרחב, הכוחות התחילו בפלישה אל תוך הכפר.

במיס אל-ג'בל, כוחות צה"ל פלשו לכפר. כדי לעזור בלחימה, חיל האוויר תקף 100 מטרות של חזבאללה במרחבים הקרובים לכפר.

בביירות, צה"ל תקף באופן ממוקד אתרי ייצור אמצעי לחימה ותשתיות נוספות של ארגון הטרור חזבאללה.

לאחר תחילת הפשיטות, ראש ממשלת לבנון ביקש מהאו"ם עזרה הומניטרית בסכום 426 מיליון דולר.

לאחר קרבות בכפרים, מחבלים שנשארו בדרום לבנון התחילו לעבור צפונה, לכפרים קרובים.

#### 2 באוקטובר
בבוקר 2 באוקטובר הודיע דובר צה"ל כי אוגדה 36 הכוללת את חטיבת גולני, חטיבת השריון 188, חטיבת המילואים עציוני וחטיבת האש 282 מצטרפת לתמרון בלבנון.

חזבאללה טען שלחם עם כוחות צה"ל בכפר אל-עדייסה והדף את כניסתם לכפר, מדובר בצק"ח הקומנדו של יחידת אגוז וגדוד 101 של הצנחנים. בסביבות השעה 04:30, לוחמי אגוז שיצאו להתקפה באל-עדייסה נתקלו במחבלים במבנה. מייד לאחר ההיתקלות החלה אש תופת על הכוחות של נשק קל, נ"ט ופצמ"רים. מייד לאחר ההיתקלות הראשונה במבנה שבו נפתח הקרב, אחד הלוחמים נהרג ונפל בקרבת מחבלי חזבאללה שנותרו בחיים. מחשש שהגופה תיחטף, וכדי להגיע אליה בהקדם, לוחמי אגוז יחד עם לוחמי הצנחנים שהגיעו לעזור בקרב, הקיפו את המבנה והרחוב והסתערו פנימה, כדי לנהל קרב מטווח אפס עם מחבלים, ולמנוע כל אפשרות לחטיפה. כוח לוחמים מגדוד 101 איתר פיר מנהרה אשר ככל הנראה שימש את המחבלים בקרב זמן קצר לפני שנמצא. במקביל, צוות הרחפנים של אגוז זיהה רכבי תגבורת של כוח רדואן מתקרבים לַמבנה, ייתכן שכדי לחטוף את הגופה ולהימלט. הרכבים הותקפו מהאוויר והמחבלים שבהם נהרגו. במהלך הקרב נהרגו 5 לוחמי אגוז ולוחם יהל"ם אחד ונפצעו 36 לוחמים.

דובר צה"ל אמר שביום זה הותקפו 200 מטרות ונהרגו 60 מחבלים. אחת המטרות שהותקפו היא בניין עיריית בינת ג'בייל, שבו נהרגו כ-15 מחבלים.
[ממוזער|לוחמי [חטיבת גולני במלחמת חרבות ברזל|חטיבת גולני במהלך התמרון הקרקעי בדרום לבנון, אוקטובר 2024]]

#### 3 באוקטובר
לוחמי צוותי הקרב של חטיבת גולני, בפיקוד אוגדה 36, החלו לפעול בפעילות קרקעית ממוקדת בדרום לבנון. לוחמי גולני השמידו אמצעי לחימה, תשתיות טרור והרגו מחבלים של כוח רדואן בהיתקלויות. בפעילות של חטיבת גולני תקפו הלוחמים מבנה צבאי שבו שהו מפקדי חזבאללה – מפקד המרחב, מפקד כוחות ההנדסה, ומפקד האש של המרחב. בסוף הפעילות המחבלים נהרגו.

חטיבת הצנחנים לחמה במחבלים בקרבות מטווחים קרובים. החטיבה פשטה על מספר כפרים לפי מודיעין שהצביע על מתחמים צבאיים ובתים שהפכו למוצבים. בנוסף איתרו לוחמי צנחנים אמצעי לחימה רבים. במהלך חילופי אש מול מחבלים מכוח רדואן, נהרג קצין לוחם של גדוד 202 של חטיבת הצנחנים. דובר צה"ל בהודעה דרש מ-25 כפרים נוספים להתפנות. במהלך היום צה"ל תקף בביירות 15 מטרות שכללו מפקדות, מטה מודיעין ותשתיות נוספות וחזבאללה שיגר 200 רקטות ארטילריות אל צפון ישראל.
ממוזער|ציוד לחימה רב של כוחות חזבאללה נתפס על ידי צה"ל

#### 4 באוקטובר
נכון לצהרי 4 באוקטובר נהרגו למעלה מ-250 מחבלים, מהם 5 מג"דים, והושמדו 2,000 מטרות חזבאללה.

פורסם שכוחות צה"ל התחילו להשיג שליטה מבצעית על הכפרים השיעיים בדרום לבנון.

בנוסף צה"ל הודיע שהחל לאטום מנהרות של חזבאללה באמצעות מלט.

לפי צה"ל חטיבת גולני נכנסה ביום זה לכפר מארון א-ראס לאחר לחימה נגד כוח רדואן. עם החטיבה הגיעו דחפורים שהתחילו לשטח את הכפר.

#### 5 באוקטובר
בבוקר, דובר צה"ל הודיע כי כלי טיס של חיל האוויר תקפו פעילים של חזבאללה במפקדה שהוקמה במסגד בדרום לבנון. המסגד שהותקף היה סמוך לבית חולים. עוד מסר דובר צה"ל כי עד 5 באוקטובר נהרגו 440 פעילי חזבאללה מתחילת התמרון, מהם 400 בלחימה הקרקעית עם כוחות צה"ל.

בכפר יארון צה"ל סיים את שיטוח הכפר. תצלומי לוויין עדכניים של חברת Planet Labs הראו כי יותר מ-60% מהכפר שוטח על ידי צה"ל.

#### 6 באוקטובר
כתוצאה משיגור של חזבאללה שפגע בסמוך לכוח של יחידת הניוד, נהרגו שני לוחמי יחידת הניוד 5515 – רס"ר (במיל') איתי אזולאי ורס"ב (מיל׳) אביב מגן. באותה תקרית נפצעו קשה גם שני לוחמים נוספים מיחידת הניוד של עוצבת האש.
#### 7 באוקטובר
בבוקר הודיע דובר צה"ל, כי אוגדה 91 נכנסת לתמרון. תחת פיקוד האוגדה שלוש חטיבות מילואים שהחלו בפעילות קרקעית במרחב: חטיבת אלכסנדרוני, חטיבת הנח"ל הצפונית, וכן חטיבת השריון "הזקן". חלק מחטיבת אלכסנדרוני הצטרף לקרב מיס אל-ג'בל וחלק התחיל בפלישה לכפר מוחייביב. בערב הודיע דובר צה"ל כי יישובי צפון הגליל המערבי באזור ראש הנקרה ושלומי הוכרזו כשטח צבאי סגור לקראת תמרון במחוז דרום לבנון.

#### סיכום שבוע
במהלך השבוע הראשון לתמרון 2,000 מטרות טרור הושמדו ו-440 מחבלים נהרגו. לצה"ל נהרגו 11 חיילים.

צה"ל כבש את הכפרים כפר כילא, יארון ואל-עדייסה, והכפר יארון שוטח. בלחימה השתתפו האוגדות 91, 98 ו-36.

### שבוע שני לתמרון (8–14 באוקטובר)

[ממוזער|250 פיקסלים|אמצעי לחימה שנתפסו על ידי צה"ל בדרום לבנון: שני רובי [AKM (ימין ואמצע), רובה סער סוג 56 (שמאל), רקטות RPG]]
[ממוזער|250 פיקסלים|[טנק מרכבה סימן 4מ של חטיבה 7 ונמ"ר הנדסי של גדוד 603 בלבנון]]
ב-8 באוקטובר בבוקר הודיע דובר צה"ל כי גם אוגדה 146 נכנסה ללחימה בדרום לבנון, בחלקו המערבי, האוגדה נכנסה לכפר מרווחין והשמידה את תשתיות הכפר. בכפר הם מצאו מנהרה החודרת ב-10 מטרים אל תוך ישראל והיא המנהרה הראשונה שנמצאה מ-2019 שחוצה את הגבול. ב-17:00 אחר הצהריים שודר נאומו של נעים קאסם, סגן מזכ"ל חזבאללה, שבו קרא להפסקת אש ללא תלות בהפסקת אש ברצועת עזה, לראשונה מאז כניסת חזבאללה למערכה ב-8 באוקטובר 2023. בנוסף צה"ל סיים את תהליך הכיבוש של הכפר השיעי מארון א-ראס שהפך לסמל במלחמת לבנון השנייה. במהלך כיבוש הכפר צה"ל השמיד את "פארק איראן" הצופה לגליל, שהפך מוקד עלייה לרגל לבכירים מטהרן, את פסל קאסם סולימאני, את דגם כיפת הסלע ואת האנטנה של הכפר.

ב-10 באוקטובר צה"ל רשמית סיים את קרב מיס אל-ג'בל. לאחר הקרב חטיבת אלכסנדרוני התחילה להתקדם לכיוון מוחייביב.

בסיור צה"ל בדרום לבנון, אותרו מצבורים של אמצעי לחימה כמעט בכל חדר בבתי תושבים, ואותרו גם טבלאות שיגורים והיערכות ללחימת חורף.

באותו היום שורה של מדינות במערב מתחו ביקורת על ישראל, לאחר שיוניפי"ל דיווח ששניים מאנשיו נפגעו מירי של טנק ישראלי וכי חיילי צה"ל ירו על עמדות צבאיות של הארגון.

ב-11 באוקטובר רשת "אל-מיאדין" הלבנונית, המזוהה עם חזבאללה, טענה כי צה"ל תקף מרכז של יוניפי"ל באזור א-לבונה שבדרום לבנון.[ממוזער|250 פיקסלים|[טנק מרכבה סימן 4מ של חטיבה 7 מתמרן בלבנון]]
ב-13 באוקטובר דובר צה"ל פרסם תיעוד של שביית המחבל ודאח יונס, תושב הכפר חולא וחלק מהפלוגה של הכפר. זהו המחבל הראשון בחזבאללה שנלקח כשבוי מאז תחילת התמרון הקרקעי. במקביל נמשכו הקרבות בפעולה הקרקעית בדרום לבנון. מספר לוחמים נפגעו בקרבות מול חזבאללה, בהם שניים באורח קשה בתקרית ירי נ"ט. עוצבת הגליל וגדוד ההנדסה 605 התקדמו לכיוון הכפר ראמיה, כוחות של חזבאללה התקדמו לעבר הכוחות, ובאזור התחיל קרב ראמיה. לפי דיווחים, לחזבאללה נהרגו עשרות מחבלים ולישראל נפצעו מספר חיילים. ביום זה פורסם שבמהלך מספר הימים הקודמים לו, כוחות צה"ל איתרו מנהרה בעומק 7 מטרים עם 50 מטרים של מרחב שהייה. הכוחות עצרו את המחבל ולקחו אותו לחקירה. במנהרה נמצאו גם אמצעי לחימה וציוד לשהייה לטווח ארוך.

ב-14 באוקטובר דובר צה"ל בערבית קרא לתושבי 25 כפרים בנפת צידון שבמחוז דרום לבנון להתפנות מבתיהם צפונה, לקראת הרחבת התמרון הקרקעי לעומק לבנון. כמו כן, באותו היום פורסם כי לוחמי צק"ח הזקן (8) מאוגדה 91 ולוחמי יחידת יהל"ם איתרו מנהרה באורך כ-800 מטרים בלב שכונה אזרחית, ששימשה כמפקדה של כוח רדואן. במנהרה היו אמצעי לחימה כגון טילי מסוקים, פגזים, אופנועים, וכן אמצעים לשהייה לזמן ארוך, כולל מטבח וחדרי שהייה.

בזמן קרב ראמיה, טנקים ניסו לעבור לאזור בטוח יותר ובטעות פרצו לתוך בסיס של יוניפי"ל. בפריצה נפצעו 3 חיילים של הארגון והגדר הראשית של הבסיס נהרסה.
בכפר א-לבונה, חיילי צה"ל סיימו את החלק של הלחימה והניפו את דגל ישראל במרכז הכפר, בסמוך לאנדרטה ללוחמי חזבאללה שנהרגו בכפר במלחמת לבנון השנייה.

#### סיכום שבוע
במהלך השבוע צה"ל כבש את הכפרים מיס אל-ג'בל, מארון א-ראס וא-דהיירה, בנוסף הכפר מארון א-ראס שוטח.

מחבל חזבאללה אחד נלקח בשבי.

### שבוע שלישי לתמרון (15–21 באוקטובר)

[ממוזער|250 פיקסלים|[דחפור D9 משוריין של גדוד 603 חונה ליד טנק מרכבה סימן 4מ של חטיבה 7 בלבנון]]
ב-15 באוקטובר בבוקר, חטיבת "ההרים" התחילה בפשיטות על הגבול הלבנוני-ישראלי. במהלך הפשיטות נמצאו מנהרות שלפי הערכות היו אמורות לחצות את הגבול אך עדיין לא היו מוכנות. במקביל לקרב, כוח החטיבה התחיל בפשיטות על מרחבים סמוכים להר דב. בנוסף, כוחות התחילו להתאסף בגבול סוריה, ולפי גורמים בסוריה, צה"ל התחיל בפשיטות דומות לפשיטות שנעשו בלבנון לפני התמרון הקרקעי, והתחיל להתקין גדר בתוך סוריה. לאחר עוד פשיטות בהר דב גדוד 8130 של חטיבת ההרים הניפה דגל של ישראל באחד מהאזורים בהר דב וסיימו את כיבוש האזור.

באותו יום, כוחות סיירת גולני שפעלו בעייתא א-שעאב, יצאו לפעילות שבה שבו את מפקד המרחב, יחד עם עוד שני מחבלי רדואן.

לאחר יומיים של לחימה, אוגדה 91 כבשה את כפר ראמיה. דובר צה"ל פרסם כי במהלך פעילות של גדוד 13 בחטיבת גולני אותר פיר תת-קרקעי בתוך מבנה ששימש את חזבאללה, ובו התבצרו שלושה מחבלים מכוח רדואן שנחקרו על ידי חוקרי יחידה 504 ולאחר מכן נלקחו להמשך חקירה בישראל. בפיר אותר אמל"ח רב וציוד לשהייה לזמן ארוך. חזבאללה הודיע שכוח רדואן ירה רקטות לעבר לכיוון חיילים של אוגדה 98 שניסו להיכנס לכפרים מרכבא ורב א-ת'לאת'ין.

ב-16 באוקטובר לוחמי גדוד 7012 של חטיבת אלכסנדרוני פוצצו את המפקדה הראשית של חזבאללה בדרום לבנון. במקום נמצאו מאות מטעני כלימגור מוכנים לפעולה, מאות מוקשים נגד טנקים, מאות רקטות RPG, טילי כתף וטילי נ"ט מתקדמים, מאות רימוני יד ועוד.

לפי דובר צה"ל, כוחות חיל הים תקפו עשרות מטרות של חזאללה בשיתוף פעולה עם כוחות אוגדה 146. כלי השיט תקפו משגרים, מבנים צבאיים ומחסני אמל"ח של חזבאללה.

באותו היום יוניפי"ל טען כי טנק ישראלי ירה לעבר עמדה של הארגון. בתקיפה הישראלית, לפי הארגון, הושמדו מצלמות ונפגע מגדל תצפית.

בסמוך לשעה 17:00 במהלך פעילות בכפר הלבנוני עייתא א-שעב, כוח סיירת גולני נכנס לסריקות בתוך מבנה ואיתר בתוכו מספר פירים תת-קרקעיים. באחד הפירים אף נמצא מצבור אמל"ח משמעותי. כחצי שעה לאחר תחילת הסריקות במתחם, ארבעה מחבלי חזבאללה הגיחו מתוך המבנה ופתחו באש מטווח קרוב על הלוחמים בגרם המדרגות. הלוחמים השיבו אש והרגו את כל ארבעת המחבלים. באירוע נפגעו 10 לוחמי סיירת גולני: 5 נהרגו, 3 נפצעו קשה, 1 בינוני ו-1 קל.
ממוזער|לוחמי חטיבת גולני במהלך התמרון הקרקעי בדרום לבנון, אוקטובר 2024ב-17 באוקטובר כחלק מקרב עייתא א-שעב, צה"ל כבש את הכפר והניף בו את דגל ישראל, ובכך סיים את הקרב.

ב-18 באוקטובר אוגדה 146 התחילה להתקדם לכיוון עלמא א-שעב וא-נאקורה.

ב-19 באוקטובר במהלך קרב בדרום לבנון, שלושה לוחמי מגלן נפצעו קשה מפגז טנק של צה"ל בדרום לבנון (ירי דו-צדדי). מתחקיר ראשוני של הצבא עולה כי כוח שריון התכוון לירות לעבר מבנה מסוים, אך עקב טעות אנוש פגע במבנה אחר, שבו שהו הלוחמים. בנוסף חייל צה"ל נפטר מפצעיו לאחר שנפצע בקרב שבועיים לפני כן.

באותו יום, כבש גדוד 22 של חטיבת כרמלי את ג'בל בלאט (מוצב כרכום) מעל היישוב זרעית. בנוסף לכך, לוחמי יהל"ם וכוחות ההנדסה של עוצבת הגליל השמידו בדרום לבנון ארבע תשתיות תת-קרקע גדולות מאוד של כוח רדואן באמצעות כ-100 טונות חומר נפץ.

בפעם הראשונה בתמרון, כוחות קרקעיים פעלו בעומק דרום לבנון. הם תקפו חמ"ל תצפית שחלש על יישובי אצבע הגליל ותשתיות נוספות, אמל"ח ואמצעים מודיעיניים נוספים הושמדו. בביירות צה"ל תקף מחסני אמל"ח ומפקדת מודיעין של חזבאללה.
[ממוזער|250x250 פיקסלים|[טנק מרכבה סימן 4|טנק מרכבה של חטיבה 7 מלווה את עוצבת האש בתמרון הקרקעי]]
סוכנות הידיעות "אנדולו" דיווחה שחזבאללה החל לצמצם את נוכחותו בסוריה על ידי החזרת חלק מלוחמיו שתמכו במשטר הסורי בחזרה ללבנון. מקורות סוריים דיווחו כי ארגון הטרור מעביר מאות אנשים מאזורים שונים בסוריה, כמו מיאדין  ואל-בוכמאל במחוז דיר א-זור במזרח סוריה, וכן ממחוזות שונים כמו דמשק, חמה וחומס – בחזרה ללבנון. במקום חזבאללה כוחות עיראקיים התחילו להיכנס לסוריה.

ב-21 באוקטובר במהלך חקירה של מחבלים של חזבאללה, המחבלים העידו כי חזבאללה שילם כסף לאנשי יוניפי"ל כדי להשתמש בעמדותיהם. חיילי יוניפי"ל העידו שהם דיווחו לאו"ם על התבססות חזבאללה בדרום לבנון אבל שום דבר לא קרה לאחר הדיווחים.

במהלך הלחימה הקרקעית בתוך לבנון אוגדת הבשן הרחיבה את התמרון לג'בל סדאנא. חזבאללה טען לירי מרגמות לכיוון הכוח.
בסוף היום, בהערכת מצב בצפון, צה"ל מסר שלהערכתו נותרו כ-30 אחוז מיכולות האש של חזבאללה, וכמעט 2,000 מחבלים נהרגו, מהם 7 מפקדי חטיבות, 21 מפקדי גדודים ו-24 מפקדי פלוגות. בנוסף, לפי הערכות 20% מכוח רדואן הושמד. בנוסף, במהלך הערכת מצב צה"ל קיבל אחריות על הריגת מוחמד ג'עפר קסיר (קציר), מפקד יחידת 4400.

#### סיכום שבוע
במהלך השבוע צה"ל כבש את הר דב הלבנוני, ג'בל בלאט, והכפרים א-לבונה, עלמא א-שעב, עייתא א-שעב, קאוזח, ראמיה, מרוואחין, יארין, מוחייביב ומרכבא.

לפי הערכת מצב של צה"ל, 1,200 מחבלים נהרגו בתמרון הקרקעי, ולפי הערכות לחזבאללה נשאר רק כשליש ממערך הרקטות של חזבאללה.

במהלך מבצע חיצי הצפון נהרגו עד לנקודה זו שבעה מפקדי חטיבות של חזבאללה, 21 מפקדי גזרות ועשרות מפקדי מתחמים, ויותר מ-3,200 מטרות הותקפו בלבנון.

בלחימה השתתפו אוגדות 146,91,98,36 וחטיבת ההרים.

### שבוע רביעי לתמרון (22–28 באוקטובר)
[ממוזער|לוחמי [סיירת גולני במהלך התמרון בדרום לבנון, אוקטובר 2024]]

ב-22 באוקטובר דווח כי בצה"ל הגיעו לשיא הפעולה הקרקעית בדרום לבנון, כשארבע אוגדות צה"ל פעלו באזור זה. צה"ל עבר מהשמדת תשתיות חזבאללה ואלפי אמצעי לחימה לחישוף ושיטוח מבני מחבלים ומרחבי סבך מול הגליל.

ב-23 באוקטובר דובר צה"ל בערבית הוציא הודעת פינוי חריגה לתושבי מספר רחובות בעיר צור בלבנון, וחזבאללה דיווח על תקיפות של חיל הים על מבנים ברחבי חוף העיר. באותו היום בשעה 18:50, כוח של לוחמי מילואים של גדוד 22 של חטיבת כרמלי, שפועלת באחד השטחים הסבוכים של חזבאללה בגזרה המערבית בדרום לבנון, נתקל במחבלים ששהו בתוך פיר תת-קרקעי. המחבלים יצאו מהפיר – והשליכו רימונים לעבר הכוח. לוחמי כרמלי השליכו רימונים בחזרה לכיוון הפיר ופתחו באש לעבר המחבלים וחיסלו את החוליה של חמשת המחבלים. במהלך ההיתקלות נהרגו 4 לוחמים.

ב-24 באוקטובר במהלך פעילות הלחימה של אוגדה 98 בגזרה המזרחית של דרום לבנון, כוח לוחמים של חטיבה 55 הותקל על ידי חוליית מחבלים של כוח רדואן. במהלך ההיתקלות נהרג מפקד בפלגת תקיפה ביחידת עוקץ של חטיבת המרום.
במהלך הלילה, בשעה 22:00, מחבלי חזבאללה שיגרו מטח רקטות לעבר מרכז דרום לבנון בו פועלים לוחמי גדוד 89 של חטיבת הזקן. אחת הרקטות פגעה בסמוך למבנה בתוך הכפר הלבנוני. כתוצאה מפגיעת הרקטה נהרגו 5 לוחמי גדוד 89 של חטיבת הזקן, וכן 19 לוחמים נפצעו בתקרית.

ב-26 באוקטובר השמידו לוחמי צק"ח הצנחנים וגדוד ההנדסה 8219 בשיתוף עם יחידת יהל"ם תשתית תת-קרקעית אסטרטגית של כוח רדואן ברב א-ת'לאת'ין באמצעות 400 טונות חומר נפץ. הפיצוץ היה עז כל כך שנקלט בחיישנים שאמונים על מתן התראה על רעידות אדמה בישראל, כך שתושבים עד אזור חיפה (כולל) קיבלו התראת שווא מיישומון פיקוד העורף על רעידת אדמה בעוצמה של 4.5 בסולם ריכטר.

ב-27 באוקטובר, במהלך פעילות לחימה באחד הכפרים בדרום לבנון, כוח לוחמי מילואים של גדוד 8207 של חטיבת אלון (חטיבה 228) נתקל בחוליית מחבלים של כוח רדואן וניהל חילופי אש עם המחבלים. כתוצאה מהקרב נהרגו חמישה לוחמים מחטיבת אלון ובנוסף נפצעו ארבעה לוחמים באורח קשה.

ב-29 באוקטובר כתוצאה משיגור של חזבאללה ממרחב חלוסיה אל-פוקא נפגעה מפקדת יוניפי"ל בא-נאקורה שבדרום לבנון, ו-8 חיילים אוסטרים נפגעו.

בנוסף דווח לפי תמונות לוויין כי כוחות רגליים נכנסו אל תוך הכפר מזרעת סרדה וב-30 באוקטובר דווח כי הכפר נכבש. פורסם גם כי חצי מהכפר א-דהיירה שוטח.

לוחמי גולני עצרו את חסן עקיל ג'וואד, מפקד המרחב בינת ג'בייל ולקחו אותו לחקירה.

#### סיכום שבוע
במהלך השבוע הרביעי ללחימה נהרגו 13 חיילי צה"ל, אחד מהם מפקד פלוגה. צה"ל כבש את הכפרים מרווחין, רמיש, בלידא, חולא ורב א-ת'לאת'ין.

בלחימה השתתפו אוגדות 91,98,36 וחטיבת ההרים.

בהערכת מצב לסיכום החודש הראשון ללחימה העריך גלנט שיכולת הטילים של חזבאללה נותרה בסדר גודל של 20% ומערך הכטב"מים נותר בסדר גודל של 30%.

### שבוע חמישי לתמרון (29 באוקטובר – 5 בנובמבר)

ב-30 באוקטובר בנפת מרג' עיון כוחות רגליים נכנסו אל תוך הכפרים וזאני, ח'ירבת א-דווייר ומיסאת. ב-31 באוקטובר דווח כי הכפרים נכבשו. יישובים אלו מהווים חלק גדול מהשורה השנייה של הכפרים בנפה. באל-עמרה צה"ל השמיד מגדל תצפית.

ב-1 בנובמבר בנפת צור חזבאללה טען לירי רקטות לכיוון כוחות שפעלו בכפר דהיירה. בנוסף מחבלי חזבאללה ניסו לפלוש אל תוך ג'ל אל-עלאם שבתוך ישראל, ונהרגו מירי כוחות צה"ל. חזבאללה טען שכוח רדואן הצליח להדוף את התקדמות צה"ל אל תוך הכפרים שיחין ואל-ג'יביין.

בנפת חאצביא דווח כי חזבאללה תקף כוחות שהתקדמו בין שבעא לכפר שובא.

ביום זה פורסמו דיווחים על הרס ברחבי דרום לבנון, במוחייביב וראמיה מרכזי הכפרים שוטחו, בכפר כילא ועייתא א-שעב חצי מהמבנים נהרסו.

ב-2 בנובמבר בצפון לבנון, כ-140 ק"מ מהגבול, כוח קומנדו שהיה מורכב מיותר מ-25 חיילים לכד את פעיל חזבאללה עמאד אמהז. בערוץ הלבנוני "אל-ג'דיד" נטען כי אמהז הוא קצין בחיל הים הלבנוני.

ב-3 בנובמבר פורסם כי כ-20% מאל-עדייסה נהרס/נפגע.

ב-5 בנובמבר בעייתא א-שעב פורסם כי 75% מהכפר שוטח, בנוסף דווח כי כמות ההרס בכל כפר מוכפל כל שבועיים. ביום זה מספר חטיבות שסיימו את עבודתן בשורות הראשונות של הכפרים יצאו לרענון מכיוון שצה"ל התחיל להכין תוכניות להרחבת התמרון לשורה השלישית והרביעית של הכפרים.
פורסמו ביום זה תמונות לוויין שלפיהן כ-28% מכפר מיס אל-ג'בל שוטח.

#### סיכום שבוע
במהלך השבוע נכבשו הכפרים ח'ירבת א-דווייר, מיסאת, עין עַרב, מזרעת סרדה, וזאני, אל-עמרה וסלייב.

בלחימה השתתפו אוגדות 91,98,36 וחטיבת ההרים.

### שבוע שישי לתמרון (6 בנובמבר – 12 בנובמבר)

ב-6 בנובמבר צה"ל התחיל פלישה אל חַי אל-מַ֫סְלַח'. בתוך מספר שעות כבש את האזור והתחיל בטיהורו. ליד בינת ג'בייל כוחות התחילו להתכונן לפלוש לעיר. זאת הפעם הראשונה שצה"ל נכנס לכפר שנמצא בשורה השלישית של הכפרים.

ב-8 בנובמבר בכפר כילא צה"ל הפציץ כבישים בתוך הכפר וסיים פשיטה על מתחם אימונים של כוח רדואן.

ב-9 באוקטובר חטיבת ההרים הודיעה שבמהלך השבוע פשטה על מטרות בפאתי הכפר שבעא והתחילה פלישה לכפר.

בנוסף חטיבת ההרים פשטה על תשתיות מסביב לכפר.

ב-10 בנובמבר כוחות בכפר התחילו להתקדם קרוב יותר לכיוון בינת ג'בייל, מחבלי חזבאללה ארבו לכוחות אך הם הבחינו במחבלים והרגו אותם.

יחידת שחף 869 זיהתה מפקד ארטילריה לאחר שירה רקטת נ"ט נגד כוחות צה"ל והכוחות הרגו את המפקד.

במרכבא חזבאללה תקף כוחות צה"ל בעשרות רקטות. לא נפצעו חיילי צה"ל, והמחבלים שירו את הרקטות נהרגו מהירי של כוחות צה"ל. במארון א-ראס צה"ל השמיד מתחם באורך קילומטר וחצי.

ב-11 בנובמבר הרמטכ"ל רשמית אישר תוכניות להעמקת התמרון.

לאחר מכן צה"ל קרא להתפנות לתושבים מהכפרים עיינאתא, בינת ג'בייל, כונין, בני חיאן, א-טייבה, אל-ג'יביין, שיחין, א-נאקורה, אבו שאש, שַמַע, מג'דל זון, אל-ביאדה ומנסורי.

בכפר מארון א-ראס לאחר סיום מבצע במשך 7 ימים צה"ל אטם מנהרה שנמצאה מתחת לבית קברות.

## השלב השני של התמרון הקרקעי
השלב השני בתמרון הקרקעי שהתחיל ב-12 בנובמבר בבוקר, התאפיין במספר גדול של קרבות פנים אל פנים מול מחבלי חזבאללה לעומת השלב הראשון של התמרון. קרבות משמעותיים בשלב הזה בתמרון היו קרב אל-ח'יאם, קרב אזור א-נאקורה וקרב פאתי בינת ג'בייל.

**12 בנובמבר**

בשעה 5 בבוקר צה"ל הכריז שאוגדה 36 הנמצאת בנפת מרג' עיון התחילה את השלב השני בתמרון שלפי צה"ל בהתחלה יכלול את כיבוש שורת הכפרים השנייה. המטרה של השלב הייתה השמדת מערכות חזבאללה בדרום לבנון שהיו משרתות את חזבאללה בפלישה לגולן.ממוזער|לוחמי חטיבת גולני במהלך התמרון הקרקעי בדרום לבנון, נובמבר 2024

### שבוע שביעי לתמרון (13 בנובמבר – 19 בנובמבר)

#### 13 בנובמבר
בצהריים צה"ל אישר כי אוגדה 91 גם התחילה את השלב השני בהשתתפות כוחות חטיבות 769 ו-228.

בנפת בינת ג'בייל התחיל קרב פאתי בינת ג'בייל עם התמקדות של חטיבת גולני על עיינאתא, כאשר חיילי גדוד 51 של חטיבת גולני התקדמו לעיירה, מחבלי חזבאללה עשו להם מארב, הלוחמים ברחו לתוך מבנה ומחבלים מכיוונים אחרים ירו עליהם רקטות. הבניין נשרף ו-6 חיילים נהרגו.

#### 14 בנובמבר
בלילה בין 13 ל-14 בנובמבר קרב פאתי בינת ג'בייל התרחב אל אזור היי אל-מסלך שנמצא בדרום בינת ג'בייל, באזור כוחות צה"ל וכוח רדואן נלחמו. במהלך היתקלות עם מחבלי חזבאללה חייל מחטיבת גולני נהרג.

כוחות צה"ל התחילו את קרב אזור א-נאקורה על ידי התקדמות אל תוך הכפרים אל-ג'יביין, טיר חרפא ושַמַע עם המטרה של התחלת מצור על א-נאקורה.בכפר שמע, הכוחות נכנסו למבצר הכפר ושם הם וטיהרו מבנה המוקדש לשמעון הנביא.

#### 15 בנובמבר
כחלק מקרב פאתי בינת ג'בייל צה"ל התקדם אל כפר חאנין על מנת להקיף את בינת ג'בייל.

בנפת צור כחלק מקרב אזור א-נאקורה כוחות צה"ל התחילו להתקדם מכפר שמע אל ביאדה, הצופה על חופי העיר צור, מטרת ההתקדמות הייתה לחסום את כביש החוף בין א-נאקורה לצור. בכפרים טיר חרפא ואל-ג'יביין דווח על קרבות קשים בין כוחות צה"ל למחבלי חזבאללה. בנוסף כוחות התחילו להתקדם לג'ג'ים וחאמול ומשם לאגף אל-נקורה.

בנפת מרג' עיון מקורות לבנונים דיווחו כוחות צה"ל ששהו בכפר כילא ומרכבא נכנסו לעיירה טלוסה. לקראת הערב הכפר נפל.

צה"ל התחיל להתקדם לעיירות מדרום לאל-ח'יאם לקראת קרב אל-ח'יאם.

במהלך הלילה יוניפי"ל הודיע כי פגז פגע בעמדת יוניפי"ל של כוח איטלקי.

#### 16 בנובמבר
בנפת בינת ג'בייל כחלק מקרב פאתי בינת ג'בייל הכפר חאנין נכבש ודווח כי כוחות מהכפרים מארון א-ראס וחאנין התקדמו לבינת ג'בייל.

בנפת צור מקרב אזור א-נאקורה צה"ל כבש את טיר חרפא, אל-ג'יביין, עלמא ש-שעב ושַמַע, צה"ל פתח בהפצצות על שורת הכפרים השלישית על מנת למנוע תגבורת.

בערב אלוף פיקוד הצפון הוציא צו המכריז על מטולה כאזור צבאי סגור עקב התמרון בדרום לבנון.בנפת מרג' עיון כחלק מקרב אל-ח'יאם צה"ל כבש את האזור מדרום לאל-ח'יאם והתחיל בפלישה לדרום העיירה ומזרח העיירה דרך 3 צירי לחימה, הציר הראשון דרך מזרעת סרדה לכיוון המשחטה בעיירה והשכונה הדרומית, הציר השני מהכפר וזאני לכפר עין ערב לכיוון וַ֫טַא אל-ח'יאם, המישור שממזרח לעיירה, והציר השלישי מגיע מאזור כפר אל-מארי אל תוך השכונה המערבית באל-ח'יאם. לאחר כ-40 דקות השכונה הדרומית באל-ח'יאם נפלה.

לאחר מכן צה"ל פרסם הודעת פינוי לכפרים בשורה השנייה וחלק מהשלישית בנפת חאצביא, ולכפרים טייבה ודיר סיריאן בנפת מרג' עיון. הכפר דיר סיריאן צמוד לנהר הליטני.

#### 17 בנובמבר
בנפת בינת ג'בייל כוחות צה"ל התחילו להתקדם לבינת ג'בייל, ממספר כיוונים: ציר עיינאתא – עייתרון – בינת ג'בייל, ציר מארון א-ראס – בינת ג'בייל, וציר עין אבל – בינת ג'בייל.

בנפת צור צבא לבנון פינה את כל העמדות באל-ביאדה, צה"ל המשיך להתקדם במשך היום לעבר מוצב רותם, הכוחות ירו ארטילריה על כל הכפרים והעיירות באזור למנוע תגבורת.

צה"ל התחיל בירי ארטילרי מכיוון כפר שמע אל עבר כפר רמדייה על מנת למנוע תגבורת ולהתכונן להרחבת התמרון.

באל-ח'יאם לאחר סיום תהליך הכיבוש של דרום העיירה טנקים נצפו במישור אל-ח'יאם מערבית לצפון העיירה, הכוחות ממזרח תפסו שטח והתחילו לתפוס עוד שטח בצפון העיירה ובאותו זמן הכוחות בדרום העיירה התחילו להתקדם צפונה יותר לכיוון מרכז העיירה. באזור וַטַא אל-ח'יאם, המישור שממזרח לעיירה, צה"ל הפציץ מבנים וכוחות ירו ארטילריה על הכפרים שמצפון לעיירה כדי למנוע הגעת תגבורת.

בבוקר פורסם כי לראשונה מאז הקמתה הצטרפה סיירת חרוב של חטיבת כפיר לתמרון הקרקעי בדרום לבנון תחת חטיבת הנח"ל הצפונית.

בצהריים צה"ל הוציא הודעת פינוי ליישובים כפר חמאם, כפר שובא, בורג' אל-מולוכ, אל-ח'יאם, בלאט, דיבין, ארנון, יוחמור, דיר סיריאן, טייבה, קסביה, חוות כוות'ריית א-רז, אל-חמיירי, מַטַריית א-שוּמר וכפר תיבנית.

בערב צה"ל חשף כי לראשונה מאז המערכה ברצועת הביטחון סוללות תותחנים של חטיבה 282 נכנסו ללחימה בשטח לבנון.

##### תקיפת כוחות יוניפי"ל
דווח כי כוחות "לא מדינתיים" שככל הנראה משויכים לחזבאללה תקפו כוחות סיור של יוניפי"ל באזור הכפר בדיאס.

#### 18 בנובמבר
בגזרה המערבית צה"ל הגיע למרחק של קילומטר מכביש החוף, הכוחות התקדמו לנקודות שיאפשרו לנתק את א-נקורה ולהטיל על העיירה מצור. לקראת הערב צה"ל תפס מקומות והתחיל להקיף את מוצב רותם, הכוחות כבר התחילו לראות את צור.

#### 19 בנובמבר
בגזרה המערבית צה"ל כבש את מוצב רותם ורוב העיירה אל-ביאדה ומנסורי והתחיל במצור על א-נאקורה.

לקראת הצהריים אוגדה 98 חזרה ללבנון לאחר שרוב האוגדה הייתה ברענון של חודש. האוגדה התחילה להתקדם למרחבים חדשים בנפת חאצביא במטרה לכבוש את השורה הראשונה והשנייה של הכפרים בנפה. לקראת הערב אוגדה 98 התקדמה לתוך כפר שובא תחת חיפוי ארטילרי.

לפי דיווחים בלבנון אוגדת הבשן חזרה לתמרן בלבנון ביחד עם אוגדה 98 והתחילה להתקדם לצפון אל-ח'יאם. צה"ל התחיל להפציץ מבנים בעיירה ולקראת הערב כיתר אותה ונכנס לחלקה הצפוני.בערב צה"ל הודיע שלוחם מילואים נהרג לאחר שנפגע בפיצוץ כטב"מ בדרום לבנון באזור הגבול.

##### תקיפת כוחות יוניפי"ל
במהלך היום יוניפי"ל הותקפו פעמיים באזורים בהם צה"ל לא תמרן, ישראל האשימה את חזבאללה.

#### סיכום שבוע
במהלך השבוע נכבשו הכפרים מנסורי, ראס אל-ביאדה, מג'דל זון, דרום אל-ח'יאם, דרום ומערב עין אבל, עלמא א-שעב, אל-ג'יביין, דרום חאנין, טיר חרפא, טלוסה ושמע.

לצה"ל נהרגו 8 חיילים ולחזבאללה לפי הערכות נהרגו בין עשרות למאות מחבלים.

### שבוע שמיני לתמרון (20 בנובמבר – 26 בנובמבר)

#### 20 בנובמבר
בבוקר צה"ל התחיל בירי ארטילרי לכיוון כפר שובא בהר החרמון הלבנוני. בנוסף כוחות התחילו להתקדם לכיוון העיירה שבעא.

באל-ח'יאם צה"ל התחיל להתקדם למרכז העיירה. בשאר נפת מרג' עיון אוגדה 91 התחילה להרחיב את התמרון בעזרת חיילים מיחידות נוספות שהצטרפו, העיירה בני חיאן נכבשה על ידי צה"ל, והכוחות התחילו להתקדם למג'דל סלם ולשַׁ֫קְרַא.

אחר הצהריים צה"ל כבש את מרכז העיירה, בנוסף צה"ל התחיל להפגיז ולהתקדם לכיוון אִבּל א-סַקי וראשיא אל-פוח'אר.

בגזרה המערבית צה"ל התחיל להפציץ את אזור ואדי חאמול במטרה להדק את המצור על א-נאקורה. בכפר שמע נהרג החוקר זאב חנוך ארליך, שנכנס עם הכוחות, ונפל לוחם גולני גור קהתי.
[ממוזער|לוחם של [חטיבת גולני#סיירת גולני|סיירת גולני במהלך התמרון, נובמבר 2024]]

#### 22 בנובמבר
באזור הצפוני של נפת מרג' עיון, צה"ל כבש את הכפר תל א-נחאס בין אל-ח'יאם לדיר מימאס. בכניסה לדיר מימאס צה"ל יצר בסיס עם טנקים ודחפורים. לאחר מכן כוחות צה"ל התחילו בפלישה לפאתי הכפר. לפי הערכות לבנוניות, עקב קושי בכיבוש העיירה אל-ח'יאם, צה"ל פעל כדי לנתק את העיירה מהכפרים ומהעיירות שסביבה.

צה"ל השמיד בתקיפה אווירית תגבורת שנסעה בין נבטיה לאל-ח'יאם. לבנונים דיווחו כי צה"ל נכנס לכל האזורים באל-ח'יאם וכי חזבאללה הובס בעיירה.

דובר צה"ל הוציא הודעות פינוי לכפרים טייבה, עדשית אל-קוסייר ודיר סיריאן. לפי דיווחים לבנוניים, שלושת הכפרים האלו יהיו המטרות הבאות של צה"ל, לאחר כיבוש אל-ח'יאם והבסת כוחות חזבאללה בדיר מימאס.

אחר הצהריים צה"ל פרסם תמונות של התמרון במרכז אל-ח'יאם ופורסם שלפי הערכות צה"ל כבש את רוב העיירה, ורוב הכפרים מצפון לאל-ח'יאם ייכנעו לאחר נפילת העיירה.

בגזרה המערבית צה"ל קרא לאלכסנדרטה ולחוות בְּיוּת א-סיאד להתפנות. צה"ל התחיל בפלישה לעיירה א-נאקורה, וכוחות כיתרו את העיירה.

בערב גדוד הנדסה 605 של צה"ל שיטח את הכפר טיר חרפא. כפר שובא ואל-ח'יאם נכבשו במלואם וצה"ל התחיל להתקדם לכיוון נהר הליטני ממספר כפרים שונים. כוחות משלושה צירים שונים התקדמו למרחבים הצמודים לבינת ג'בייל. הכפר עין אבל נכבש על ידי צה"ל.

#### 23 בנובמבר
[ממוזער|לוחמי [חטיבת אלכסנדרוני (3) חוצים את נהר הליטני]]
בלילה שבין 22 ל-23 בנובמבר, צה"ל כבש את העיירה מרג' עיון.
בערב צה"ל הגיע לנהר הליטני בדיר מימאס.

#### 24 בנובמבר
לקראת הערב כל מה שנשאר מהעיירה אל-ח'יאם נכבש על ידי צה"ל. קרבות בין צה"ל לחזבאללה התחילו באזורים מצפון לעיירה וכוחות צה"ל התחילו להתקדם לטייבה ולכפרים ליד הליטני. מחבלי חזבאללה לפי דיווחים ברחו אל מרחב נבטיה.

#### 25 בנובמבר
בעיירה בינת ג'בייל צה"ל התקדם לעבר השכונה המזרחית, וחלקים מהעיירה נכבשו.

בנפת מרג' עיון צה"ל כיתר את דיר מימאס אך לא כבש את הכפר מכיוון שלא היו בכפר תשתיות של חזבאללה. צה"ל התחיל להתקדם לקליעה ובורג' אל-מולוכ.

באל-ח'יאם צה"ל התחיל בסריקות אחרי מחבלים שנשארו ומסתתרים במבנים, ולקח מחבלים בשבי.

#### 26 בנובמבר
ב-26 בנובמבר פרסם דובר צה"ל כי כוחות צה"ל מאוגדה 91 הגיעו עד חלקו המזרחי של נהר הליטאני. כוחות קומנדו פשטו לראשונה גם באזור נחל סלוקי, שם הם החרימו מאות אמצעי לחימה.

## לאחר הפסקת האש
ב-26 בנובמבר אישר הקבינט המדיני-ביטחוני את **[[הסכם ישראל–לבנון 2024]]** שכלל הפסקת אש בין ישראל ללבנון. לבנון התחייבה להכניס את צבא לבנון לדרום לבנון ולגרש את חזבאללה מצפון לליטני. על פי ההסכם, כוחות צה"ל יישארו 60 יום נוספים בדרום לבנון.

לאחר הפסקת האש צה"ל התפנה מחלק מהאזורים אותם כבש לפני, ב-11 בדצמבר 2024 צה"ל פינה את כוחותיו מאל-ח'יאם. עם זאת צה"ל נשאר באזורים רבים, ואף המשיך לפעול בהם. כך למשל בנחל סלוקי, בא-נאקורה, בנהר הליטני ובמקומות נוספים.

עקב כך שצבא לבנון וחזבאללה לא צייתו לחלק מההסכם וצבא לבנון לא נכנס וטיהר חלקים מדרום לבנון שאליהם היה אמור להיכנס ולטהר אותם, צה"ל נכנס לאזורים חדשים. ב-30 בדצמבר 2024 צה"ל נכנס וכבש את טייבה ואת פאתי דיר סיריאן. ב-6 בינואר 2025 צה"ל התפנה מא-נאקורה ופינה חלק קטן מכוחותיו במוצב רותם.

ב-26 בינואר 2025, במלאת 60 יום להסכם, צה"ל הודיע כי לא יסוג מלבנון מכיוון שצבא לבנון טרם ביסס את נוכחותו במרחב.

במהלך היום ניסו מאות לבנונים לחזור לכיוון הדרום, וצה"ל ירה לעברם. לדברי צה"ל מדובר בפרובוקציה של חזבאללה, והשבים אינם תושבי המקום אלא פעילי חזבאללה, וכי כוחות צה"ל ירו רק לעבר מי מהם שהיווה איום על כוחות צהל באזור. לעומת זאת לדברי ממשלת לבנון מדובר בתושבי כפרים בדרום לבנון שניסו לחזור לבתיהם, וצה"ל לא אפשר זאת. לפי משרד הבריאות הלבנוני, מהירי נהרגו 21 תושבים, וכ־124 נפצעו.

## התמרון הקרקעי בדרום לבנון (מרץ 2026)

במרץ 2026 החל צה"ל בתמרון קרקעי בדרום לבנון, במסגרת ההסלמה בלחימה מול חזבאללה והתרחבות העימות האזורי. ב־16 במרץ הודיע צה"ל על תחילת פעולות קרקעיות ממוקדות נגד יעדי הארגון בדרום לבנון, במטרה לפגוע בתשתיותיו הצבאיות ולהרחיק את האיום על יישובי צפון ישראל.

הפעילות כללה חדירה של כוחות קרקעיים לשטח לבנון והשתלטות על עמדות שולטות במספר מוקדים לאורך הגבול. על פי דיווחים, כוחות צה"ל הרחיבו את פריסתם מעבר לעמדות שבהן החזיקו מאז 2024, ופעלו בעומק גדול יותר בתוך דרום לבנון.

במקביל, לפי דיווחי סוכנות הידיעות רויטרס, כוחות צה"ל נכנסו לאזורים חדשים בדרום לבנון והחלו לפעול במספר מוקדים, תוך התקדמות והרחבת היקף הפעילות הקרקעית וכי כוחות ישראליים הקיפו עיירות סמוכות לגבול וניהלו קרבות עם פעילי חזבאללה.

### הכוחות המשתתפים

על פי הודעות צה"ל ודיווחים בתקשורת, בתמרון הקרקעי השתתפו כוחות ממספר אוגדות ויחידות:
* ** (אוגדה 91)** – פועלת בדרום לבנון ומובילה את הפעילות הקרקעית בגזרה.
* ** (אוגדה 36)** – החלה גם היא בפעולות קרקעיות ממוקדות בשטח לבנון כחלק מהרחבת המבצע.
* ** (אוגדת המילואים 146)** – הוזעקה כתגבור והועברה לפיקוד הצפון כחלק מהיערכות להרחבת הלחימה.
* ** (אוגדה 162)** – הצטרפה לפעילות הקרקעית הממוקדת בדרום לבנון ב-26 במרץ.

האוגדות הפעילו צוותי קרב משולבים הכוללים כוחות חי"ר, שריון, הנדסה קרבית וכוחות מיוחדים, בסיוע חיל האוויר והארטילריה. במקביל, גויסו עשרות אלפי חיילי מילואים לצורך תגבור הכוחות והכנה להמשך התמרון.

### מאפייני התמרון

למרות שהפעולה הוגדרה על ידי צה"ל כ"ממוקדת", מספר מקורות ציינו כי היא כללה מאפיינים של תמרון קרקעי רחב יותר, ובהם:
* חדירה של כוחות קרקעיים במספר מוקדים לשטח לבנון
* תפיסת שטחים והקמת מרחב הגנה קדמי
* הרחבת היקף הפעילות מעבר לעמדות קיימות
* שילוב של כוחות חי״ר, שריון, הנדסה וכוחות מיוחדים

במקביל לפעילות הקרקעית, המשיך חיל האוויר בתקיפות נרחבות ברחבי לבנון, והצבא פרסם צווי פינוי לאוכלוסייה אזרחית בדרום המדינה.

גורמים מדיניים ובינלאומיים הביעו חשש כי הפעילות הקרקעית עשויה להתרחב לכדי מתקפה רחבת היקף, ואף להוביל לתמרון עמוק יותר בתוך לבנון.

## ניתוח
ב-28 באוקטובר 2024 פרסם המכון לחקר המלחמה הערכה שלפיה חזבאללה נכשל צבאית בדרום לבנון. לפי הערכת מכון המחקר, חזבאללה לא מצליח לממש אסטרטגיית לחימה קוהרנטית כדוגמת נסיגה מבוקרת, השהייה או ריכוז כוחות והגנה על מעוזים שיעיים מרכזיים.

כך למשל, ב-9 בנובמבר 2024 דווח כי צה"ל תפס עשרות אלפי אמצעי לחימה של חזבאללה. ביניהם למעלה מ-3,000 טילים נגד טנקים. אובדן ציוד שכזה עשוי להעיד על נסיגה מהירה ולא מאורגנת של כוחות חזבאללה.

בנוסף פורסם ב-12 בנובמבר שמחבלי חזבאללה נכשלים בניסיונם להרוג את חיילי צה"ל ובממוצע בין 60 ל-70 מחבלים נהרגו בכל יום.

מנגד, צוין בפרסומים אחרים (כולל של המכון לחקר המלחמה, לעיל) כי חזבאללה נותר כוח לחימה משמעותי שביכולתו להמשיך לפגוע בעורף הישראלי. כמו כן צוין שביכולתו להשתקם במהירות.

## אמצעי לחימה של חזבאללה שהוחרמו במהלך הלחימה
לפי דובר צה"ל הוחרמו בלבנון יותר מ-85,000 פריטי אמל"ח. האמל"ח שהוחרם נועד לשמש את חזבאללה נגד ישראל, במלחמה בשטח לבנון או במסגרת תוכנית כיבוש הגליל.
בין היתר כללו אמצעי הלחימה, סדר גודל של:
*כ-6,840 טילי נ"ט ומשגרים שלהם, מסוגים שונים.
*כ-9,000 מטענים ואמצעי לחימה נפיצים.
*כ-60,800 אמצעי תקשורת, ציוד אלקטרוני, מחשבים ומסמכים.
*כ-2,250 אמצעי ירי תלול מסלול, רקטות ופצצות.
*כ-2,700 נשקים קלים.
*כ-300 אמצעי תצפית ומשקפות.
*כ-60 טילים נגד מטוסים.
*כ-20 רכבים צבאיים, חלקם משמשים כמשגרים ניידים.

בפיקוד צפון הוצגה תערוכה של חלק מהנשקים שהוחרמו:

קובץ:IDF displays captured Hezbollah weapons, December 2024. I.jpg
קובץ:IDF displays captured Hezbollah weapons, December 2024. II.jpg
קובץ:IDF displays captured Hezbollah weapons, December 2024. III.jpg
קובץ:IDF displays captured Hezbollah weapons, December 2024. IV.jpg
קובץ:IDF displays captured Hezbollah weapons, December 2024. V.jpg
קובץ:IDF displays captured Hezbollah weapons, December 2024. VI.jpg
קובץ:IDF displays captured Hezbollah weapons, December 2024. VII.jpg
קובץ:IDF displays captured Hezbollah weapons, December 2024. VIII.jpg
קובץ:IDF displays captured Hezbollah weapons, December 2024. IX.jpg
קובץ:IDF displays captured Hezbollah weapons, December 2024. X.jpg
קובץ:IDF displays captured Hezbollah weapons, December 2024. XI.jpg
קובץ:IDF displays captured Hezbollah weapons, December 2024. XII.jpg
קובץ:IDF displays captured Hezbollah weapons, December 2024. XIII.jpg
קובץ:IDF displays captured Hezbollah weapons, December 2024. XIV.jpg


## ראו גם
* הלחימה ברצועת עזה במלחמת חרבות ברזל
* מבצע חיצי הצפון
* זירת לבנון במלחמת חרבות ברזל
* זירת סוריה במלחמת חרבות ברזל
* ציר ההתנגדות
* הסכם ישראל–לבנון 2024

## קישורים חיצוניים

* 
* גיא חזות ועפר שלח, תמרון יבשתי בחזית הצפון - משמעויות והשלכות, המכון למחקרי ביטחון לאומי, 30 בספטמבר 2024
* 
* 
* 
* תיעודים מבצעיים (כולל תמונות וקטעי וידאו) מהתמרון הקרקעי:
** 
** 
** 
** 

## ביאורים

## הערות שוליים

קטגוריה:מלחמת חרבות ברזל
קטגוריה:מלחמת חרבות ברזל: קרבות
קטגוריה:לבנון: קרבות
קטגוריה:החזית הצפונית במלחמת חרבות ברזל